**PAMOKOS PLANAS**

**TRUKMĖ:** 45 minutės

**KLASĖ:** 3-4

**PAMOKOS TEMA:** Arklių gatvės arkliai

**TIKSLAS:** Sužinoti Arklių gatvės istoriją, rasti vietą, kurioje stovėjo arklidė. Įtvirtinti sudėties ir daugybos veiksmus skaičiuojant arklių kūno dalis. Pasitikrinti, ar žino arklio kūno dalių pavadinimus. Mokytis įminti ir kurti savo mįsles.

**UGDOMOS KOMPETENCIJOS:**

* Kūrybiškumo kompetencija;
* Komunikavimo kompetencija;
* Pažinimo kompetencija;
* Kultūrinė kompetencija;

**PRIEMONĖS:**

* Užduočių lapas „Arklių gatvės arkliai“
* Rašymo priemonės

**VIETA:** Arklių g. 10, Vilnius

**VEIKLOS:**

|  |  |  |
| --- | --- | --- |
| PAMOKOS DALYS | TURINYS | PASTABOS |
| **Pasiruošimas pamokai** | * Mokytoja(s) atspausdina užduočių lapą „Arklių gatvės arkliai“ * Su mokiniais aptaria saugaus elgesio ir darbo pamokoje taisykles. |  |
| **Įvadinė pamokos dalis**  10 min. | * Mokytoja(s) su mokiniais ateina į Arklių gatvę ir paklausia ar jie žino šios gatvės pavadinimą. Mokiniai arba žinos ir pasakys, arba pamatys ir perskaitys pavadinimą nuo kurio nors namo sienos. * Mokytojas paklausia vaikų nuomonės, kodėl gatvė pavadinta tokiu keistu vardu. * Mokinių paprašoma rasti kažką šioje gatvėje, kas primena arklius. * Mokytoja(s) išdalina darbalapius ir supažindina mokinius su trumpa šios gatvės istorija. | Galima provokuoti mokinius pamąstyti kuo seniau arkliai / žirgai buvo svarbūs, kad net gatvė pavadinta jų vardu.  Mokiniai turi rasti namo, pažymėtu 10 numeriu langų grotas, kuriose pavaizduoti arkliai. |
| **Pamokos eiga I**  15 min. | * Mokiniai leidžiasi tyrinėti langų grotų. Gautus duomenis fiksuoja savo darbalapiuose ir atlieka nurodytus veiksmus. |  |
| **Pamokos eiga II**  10 min. | * Mokiniai skaito ir bando įminti mįsles. Visos jos vienaip ar kitaip susijusios su arkliais. * Išanalizavę mįsles, mokiniai pabando patys sukurti keletą mįslių apie arklius. Mįsles mena vieni kitiems, bando jas atspėti. | Mįslių atsakymai atsakymu lape. |
| **Pamokos eiga III**  5 min. | * Darbas porose. Mokiniai, susiskirstę poromis turi kuo greičiau užrašyti jiems žinomas arklio kūno dalių pavadinimus. Jei reikia, galima naudotis žodžių banku. * Su mokytojo pagalba mokiniai pasitikrina savo žinias. | Jei klasė azartiška, šią užduoties dalį galima paversti mažomis varžybomis.  Arklio kūno dalių pavadinimai pateikti atsakymų lape. |
| **Pamokos pabaiga**  5 min. | * Atlikus visas užduotis mokiniai su mokytojo(s) pagalba apibendrina gautas žinias ir užpildo refleksijos laukelį. |  |